Proces – verbal
Încheiat azi marti 30 iunie 2026 cu ocazia derulării şedinţei ordinare a Consiliului Local Coroisânmărtin,
Sedinţa a fost convocată la data de 24 iunie 2026  cu Dispoziţia primarului nr.47.
La şedinţă sunt prezenti toti consilierii locali.
Secretarul general, înaninte de supunerea la vot a Ordinii de zi, apreciază faptul că toţi consilierii locali au depus în termen declaraţiile de avere şi interese şi profită de ocazie pentru a  reaminti prevederile legale privitoare la conflictele de interese dând citire art.228 din OUG nr.57/2019 privind Codul administrativ solicitând domnilor consilieri locali ca odată cu primirea Ordinii de zi să analizeze punctele înscrise şi să discearnă dacă s-ar putea afla în conflict de interese pentru a preântâmpina situaţiile nedorite. 
In continuare domnul preşedinte Bărbuţă Neculai preia conducerea lucrărilor şedinţei şi supune la vot Ordinea de Zi care a fost comunicată cu 5 zile înainte de data şedinţei:
1. Proiect de hotărâre privind înregistrarea UAT Comuna Coroisânmărtin în Sistemul Naţional Electronic de Plată online a taxelor şi impozitelor şi implicit înrolarea în sistemul ”Ghiseul.ro”.
2. Proiect de hotărâre privind aprobarea reorganizării aparatului de specialitate al primarului comunei Coroisanmartin conform OUG nr.7/2026.
Ordinea de zi este votată cu unanimitate de voturi.
	In continuare secretarul general prezintă procesul-verbal al şedinţei anterioare care este votat cu unanimitate de voturi.
Se trece la primul punct înscris pe Ordinea de zi privind înregistrarea UAT Comuna Coroisânmărtin în Sistemul Naţional Electronic de Plată online a taxelor şi impozitelor şi implicit înrolarea în sistemul ”Ghiseul.ro”, domnul primar dă citire proiectului de hotărâre precizând că înrolarea la sistemul ghişeul.ro este obligatorie deşi plata cu mijloace electronice va mai crea probleme cetătenilor mai în vârstă însă aceştia sunt tot mai puţini iar la nevoie pot fi ajutaţi de către membrii de familie mai tineri care sunt mult mai familiarizaţi cu tehnologia. Domnii consilieri apreciază pozitiv demersul considerându-l un pas înainte chiar dacă se vor percepe şi comisioane la efectuarea plătilor şi vor mai fi probleme de adaptabilitate la noul sitem de plată. Nu mai sunt discuţii se supune la vot HCL nr.21/2026 se adoptă cu unanimitate de voturi.
La punctul 2 domnul primar dă citire proiectului de hotărâre precizând că proiectul are în vedere punerea în acord a organigramei şi a statului de funcţii cu ultimele reglementări şi-l roagă pe secretarul general să prezinte cele două documente şi modificările care sunt propuse. Scretarul spune că în luna martie a fost aplicat numărul maxim de posturi comunicat de Insituţia Prefectului în urma reducerii cu 30% conform OUG 7/2026. In apartul de specialitate al primarului a au ramas un numar de 15 posturi :14+1 (de sofer pe microbusul şcolar) trebuind eliminate din organigramă 2 posturi vacante. Secretarul prezintă compartimentele rămase cu denumirea nouă şi precizează că din cele 15 posturi momentan sunt ocupate 10, 5 rămânând vacante însă în viitor ar putea fi ocupat postul de şef SVSU întrucât legislaţia actuală impune acest lucru deşi domnul primar spune că aceste atribuţii le-ar putea exercita alt angajat ca şi până acum. Domnii consilieri Moldovan Călin şi Cernea Nicolae consideră că nu este un post de normă întreagă având în vedere dimensiunea şi problematica comunei mai ales că în apropiere sunt create structuri asemănătoare, ca de exemplu în comuna Bălăuşeri cu care s-ar putea continua colaborarea, iar domnul Gândilă Doru spune că ar trebui să se tină cont şi de părerea consiliului local în aceste situaţii. 
Domnul Buda Ion consideră că mai degrabă ar avea utilitate angajarea unei persoane pe postul de mecanic pe buldoexcavator, domnul primar răspunde că după finalizarea celor două lucrări ample de canalizare şi aducţiune a apei, ar fi utilă angajarea întrucât acum riscă să lucreze în zadar, de anul viitor vor începe şi lucrările la aducţiunea de apă iar ce unul repară celălalt strică. Buldoexcavatorul este util la intervenţii sau la dezăpeziri, iarna pe drumul comunal, în iarna trecută făcându-se economii de circa 60 de mii, spune domnul primar.   Deasemenea domnul primar spune că renunţă la postul de guard întrucât îl consideră inutil, dânsul fiind preocupat în continuare să facă economii până la finalizarea investiţiilor în curs. Nu sunt discuţii se supune la vot HCL nr.22/2026 se adoptă cu unanimitate de voturi.
[bookmark: _GoBack]După parcurgerea Ordinii de Zi domnul primar aduce în discuţie posibilitatea de a iniţia un proiect de hotărâre în lunile următore având ca obiect furnizarea de servicii integrate in comunităţile rurale prin facilitatrea accesului persoanelor vulnerabile la servicii sociale. Proiectul este cofinantat de Uniunea Europeană împreună cu autoritatea locală şi presupune angajarea a 3 persoane : asistent social, asistent medical comunitar şi mediatror scolar, a căror salarizare ar fi asigurată din bugetul proiectului timp de 2 ani iar în continuare  din bugetul local. 				Domnul Moldovan Călin consideră că nu este cazul ca primăria să-şi mai asume costuri suplimentare cu personalul, părere susţinută şi de către domnul Suciu Gheorghe Iuliu. Doamna Varga Rebeka întreabă dacă acest personal poate fi folosit şi în afara sferei şcolare, domnul primar răspunzând că în ghid atribuţiile acestora sunt foarte sumar descrise  însă din discuţii a reţinut că activitatea acestora este strâns legată de cea şcolară. Doamna Varga conchide că doar în situaţia unor atribuţii extinse ale acestor 3 persoane, care să presteze servicii pentru toţi cetăţenii, angajarea de personal ar putea avea utilitate. 							Deasemenea domnul primar informează că pentru buna desfăşurare a lucrărilor de aducţiunea a apei i s-a cerut de la  Compania ,,Aquaserv” identificarea unei locaţii pentru o staţie de pompare a apei spre satul Seleuş, dânsul considerând că în spatele Căminului Cultural din satul Soimuş ar fi loc pentru acest obiectiv, terenul fiind nefolosit şi este cuprins în Domeniul public al UAT însă va iniţia un proiect de hotârâre cu acest obiect în momentul în care va primi documentaţia de la Compania menţionată. Domnii consilieri din satul Soimuş apreciază că locaţia poate fi pusă la dispoziţie în măsura în care amplasarea staţiei amintite  nu dăunează activităţilor care vor avea loc în cămin şi nu aduce atingere aspectului general al căminului. 

 Nemaifiind alte discuţii domnul preşedinte declară închise lucrările şedinţei.







Preşedinte de şedinţă,                          Contrasemnează secretar general,
    	 Bărbuţă Neculai    		                                    	 Pop Mircea

